stanford-oval/wikipedia huggingface dataset:
ชามด์
ใจความของเรื่อง > การตายของตัวละครหลัก

หลังจากต้องต่อสู้กับพลังอำนาจมืดหลาย ๆ ครั้ง ทำให้การตายเป็นส่วนหนึ่งในชีวิตของพวกเธอ โดยพวกเธอได้ตายมาแล้วหลายครั้ง Piper และ Phoebe ได้เสียชีวิตมาแล้วเก้าครั้ง โดยที่ Paige เสียชีวิตเจ็ดครั้ง และ Prue เสียชีวิตมาสามครั้ง ยกเว้นการตายของ Prue ในตอนสุดท้ายของฤดูกาลที่สาม โดยผู้ที่สนับสนุนตัวละครหลักหรือตัวละครหลักจะหาทางที่จะทำให้พวกเธอกลับมามีชีวิตอีกครั้งได้
แต่ถึงอย่างไรก็ตาม การตายที่เกี่ยวข้องกับสามดรุณีก็ไม่ได้ทำให้ตัวละครบางตัวฟื้นคืนชีวิตขึ้นมาได้ ยกตัวอย่างเช่น Andy, Cole, Kyle Brody, และ Chris ในรูปผู้ใหญ่ แต่ถึงกระนั้น Chris, Kyle, และ Cole ได้ปรากฏตัวในตอนบางตอนหลังจากการตายของพวกเขา แต่ไม่มีการฟื้นคืนชีวิต Kyle ได้กลายเป็นเทวทูตขาว Cole ไปอยู่ในสถานที่ที่ถูกทอดทิ้งหรือถูกลืม (หรือ Limbo) และ การปรากฏตัวของ Chris ในตอนแรกนั้นเป็นความผิดพลาดของ Leo แต่การปรากฏตัวของเขาครั้งที่สองนั้นเป็น Chris จากอนาคตที่แตกต่าง
ใจความของเรื่อง > การถูกเปิดโปงด้านเวทมนตร์

ในโลกของสามดรุณี โลกแห่งเวทมนตร์นั้นได้ถูกปกปิดจากเหล่าสังคมมนุษย์ โดยปัญหาต่าง ๆ ที่เกิดขึ้นกับตัวละครหลักนั้นเกี่ยวกับการต่อสู่เหล่าอำนาจมืด โดยไม่ให้เหล่ามนุษย์ล่วงรู้และปกปิดเวทมนตร์ โดยในภาพยนตร์ชุดนี้ นักเขียนของเรื่องได้สร้างตอนที่เกี่ยวกับผลกระทบอันร้ายแรงจากการเปิดโปงด้านเวทมนตร์ในสังคมมนุษย์ โดยเห็นได้ชัดจากฤดูกาลที่สอง ตอน "Morality Bites" ซึ่งเป็นการประหารชีวิตของ Phoebe ในอนาคตอีกรูปแบบหนึ่ง และในฤดูกาลที่สาม ตอน "All Hell Breaks Loose" ซึ่งเป็นการตายของ Prue และสุดท้ายในฤดูกาลที่เจ็ด ตอน "Something Wicca This Way Goes" ซึ่งเป็นการจำลองการตายของเหล่าสามดรุณีและ Leo เพื่อปกปิดจากเหล่าสังคมมนุษย์และเวทมนตร์เช่นกัน
ในฤดูกาลที่หก ตอน "Forget Me...Not" ได้มีตัวละครที่ชื่อ Cleaners ซึ่งเป็นสิ่งมีชีวิตด้านเวทมนตร์ซึ่งมีความสามารถในการบิดเบือนโลกแห่งความจริงเพื่อปกป้องความลับเกี่ยวกับเวทมนตร์ โดยส่วนใหญ่จะถูกสั่งให้ตามบิดเบือนตามสามดรุณี แต่ถึงอย่างไรก็ตาม เรื่องนี้ไม่เคยอธิบายว่าทำไมตัวละครเหล่านี้ไม่บิดเบือนหรือแซกแทรงเหตุการณ์ที่เกิดขึ้นในตอน "All Hell Breaks Loose"
การเปลี่ยนแปลงของรายการ

ในระหว่างแปดฤดูกาลของภาพยนตร์ชุดนี้ โลกของสามดรุณีได้เปลี่ยนแปลงมากมาย รวมถึงการจากไปของนักแสดงและตัวละครต่าง ๆ ซึ่งส่งผลกระทบต่อภาพยนตร์ชุดทั้งหมด เหตุผลอื่นของการเปลี่ยนแปลงของรายการนั้น Brad Kern ซึ่งเป็นผู้อำนวยการสร้างด้านบริหารได้เปิดเผยว่าเป็นผลมาจากการตัดงบประมาณ โดยเหตุผลส่วนใหญ่ของการเปลี่ยนแปลงของรายการนั้นมักไม่ได้ถูกประกาศให้ทราบ ทำให้เกิดการโต้แย้งจากแฟนรายการมากมาย การเปลี่ยนแปลงของเรื่อง Charmed นั้นได้มีการพูดคุยกันผ่านทางอินเทอร์เน็ตอย่างแพร่หลาย รวมถึงการถกเถียงกันเรื่องการโต้แย้งกันของ Kern กับ Burge และ Milano กับ Doherty
การเปลี่ยนแปลงของรายการ > การเปลี่ยนแปลงแรกเริ่ม

ในฉบับดั้งเดิมนั้น Lori Rom แสดงเป็น Phoebe ในตอนนำร่องที่ไม่ได้ถูกฉายของ Charmed แต่หลังจากได้ไฟเขียวจากสถานีโทรทัศน์ Rom นั้นไม่ว่าง ทำให้ผู้อำนวยการสร้างอย่าง Aaron Spelling เรียกตัว Alyssa Milano ซึ่งแสดงเป็นแขกรับเชิญจากเรื่อง Melrose Place มาแสดงนำเป็น Phoebe แทน ทำให้บางส่วนของตอนแรกนั้นถ่ายทำใหม่บ้าง บางฉากได้ถูกเขียนใหม่และเพิ่มฉากบางฉากเข้าไปเพื่อทำให้ได้การฉายครั้งแรกที่เต็มชั่วโมงในชื่อตอน "Something Wicca This Way Comes"
นักแสดงอีกคน ชื่อ Chris Boyd ซึ่งแสดงเป็น Andy Trudeu ในฉากนำร่องที่ไม่ได้ถูกฉาย เขาถูกเรียกเป็น "นักสืบ" และคู่หูของเขาที่ชื่อ Daryl Morris ไม่มีตัวตน
Charmed ถูกซื้อทั้งฤดูกาลโดยสถานีโทรทัศน์หลังจากการฉายไปได้เพียงสองตอน ที่มีคนดูสูง โดยอ้างจากรายการสารคดี The Women of Charmed ผลิตขึ้นในปี ค.ศ. 1999 หลังจากนั้น ตอนบางตอนได้ถูกถ่ายทำไปบ้างแล้ว และนักแสดงบางคนถูกแทนที่ รวมถึงผู้แต่งเพลงของเรื่อง (นี่รวมถึงการยกเลิกการใช้อุปกรณ์ตีระฆังในตอนเริ่มของภาพยนตร์ชุดนี้)
เรื่องราวบางเรื่องใน Charmed หลังจากหกตอนแรกนั้นได้ถูกเปลี่ยนไป โดยคัมภีร์เงามืด (The Book of Shadows) ภายหลังถูกกำหนดไว้ว่า อำนาจมืดไม่สามารถจับได้; สามีของคุณยายและปู่ของสามดรุณีและชื่อของเขาได้เปลี่ยนไป, สามดรุณีต่างมีความสัมพันธ์กับพ่อแต่ในตอนแรก ๆ พวกเธอไม่มีอะไรที่เกี่ยวข้องกับพ่อของพวกเธอเลย และนอกจากนั้น เวลาที่ Victor Bennett จากภรรยาของเขาไป ซึ่งเป็นแม่ของสามดรุณีนั้น ก็ได้เปลี่ยนไปด้วย
Anthony Denison ตามจริงแล้วแสดงเป็นพ่อของสามดรุณีในฤดูกาลแรก ตอน "Thank You for Not Morphing" ในตอนนี้ได้กล่าวว่าตัวละครใช้ชื่อ Victor Halliwell โดยภายหลังได้เปลี่ยนเป็น Victor Bennet (มี "T" เพียงตัวเดียว) แผนผังครอบครัวในตอน "Pardon My Past" แสดงรายชื่อเขาเป็น Victor Jones และภายหลังในภาพยนตร์ชุดนี้ เขามีชื่อว่า Victor Bennett (มี "T" สองตัว)
การเปลี่ยนแปลงของรายการ > การเปลี่ยนแปลงในโครงสร้างของเรื่องราว

ในระหว่างฤดูกาลที่สองและสาม ผู้สร้างและผู้อำนวยการสร้างฝ่ายบริหาร Constance M. Burge ได้ลาออก โดยทิ้งให้ Brad Kern ซึ่งเป็นผู้อำนวยการสร้างฝ่ายบริการจัดการต่อ Burge ยังผลิตรายการอื่น ๆ อยู่ แต่ก็ยังเป็นที่ปรึกษาด้านการสร้างสรรค์ของรายการนี้จนถึงฤดูกาลที่สี่ การลาออกของ Burge ทำให้เกิดการเปลี่ยนแปลงโครงสร้างเรื่องราว แทนที่จะเป็นระบบปีศาจในแต่ละอาทิตย์ ได้กลายเป็นด้านชีวิตส่วนตัวของนักแสดงนำแทน
การต่อเนื่องกันของแต่ละตอนของรายการนี้ได้ถึงขั้นสุดท้ายในช่วงหลังของฤดูกาลที่สี่ โดยที่จำนวนผู้ชมได้เพิ่มขึ้นในช่วงสุดท้ายของฤดูกาลที่สี่ (ตั้งแต่ตอนที่ 19 ถึง 21 ของฤดูกาลที่สี่) The WB ได้ขอให้ Brad Kern ละทิ้งระบบต่อเนื่องในอนาคต ทำให้ในฤดูกาลที่ห้าเป็นเรื่องราวที่เป็นตอน ๆ ไป และทำให้ระบบสองระบบสมดุลกันตั้งแต่ฤดูกาลที่หกเป็นต้นมา โดยการลาออกของ Constance M. Burge นั้นมักจะถูกโต้วาทีกันในเว็บไซต์แฟนคลับของ Charmed ซึ่งเหตุผลที่แท้จริงนั้นไม่เคยถูกเปิดเผย บ้างก็มีข่าวที่ไม่มีการออกมายืนยันว่าจริงหรือไม่ (เช่น Burge ลาออกเพราะเธอไม่เห็นด้วยกับการสร้างตัวละคร Cole หรือการถกเถียงกันเรื่องโครงสร้างเรื่อง) ซึ่งก็ยังเป็นที่โต้แย้งกันในเหล่าแฟนภาพยนตร์ชุดนี้ ว่า Kern หรือ Burge ผู้ใดจะเป็นผู้อำนวยการสร้างที่ดีกว่า
การเปลี่ยนแปลงของรายการ > การจากไปของ Shannen Doherty

ในตอนสุดท้ายของฤดูกาลที่สาม Shannen Doherty ได้ลาออกจากรายการ เป็นผลทำให้ตัวละครของเธอนั้นถูกฆ่าตาย และได้แนะนำตัวละครใหม่ของ Rose McGowan ชื่อ Paige ในตอน "Death Takes a Halliwell" เทวดาแห่งความตายได้บอกล่วงหน้าถึงการตายของ Prue ทำให้ "All Hell Breaks Loose" (ตอนจบของฤดูกาลที่สาม) กลายเป็นเรื่องราวที่ได้ถูกคาดคะเนและน่าตื่นเต้น แต่การตายของ Prue ในฤดูกาลที่สี่นั้นมีให้ชมได้เพียงตอนแรกของฤดูกาลเท่านั้น เหล่าแฟนรายการยังครุ่นคิดถึงการจากไปของ Doherty บางทีข่าวลือก็มีเกี่ยวกับการที่ Doherty มีความเครียดระหว่างผู้ร่วมงาน บางข่าวลือก็โทษ Alyssa Milano ในเหตุผลที่ว่า Milano ได้ขอผู้อำนวยการสร้างให้ปล่อย Doherty ออกจากรายการ ซึ่งข่าวลือพวกนี้ทำให้เกิดการโต้เถียงที่รุนแรงขึ้นว่าเป็นความผิดใคร ระหว่าง Doherty, Milano หรือคนอื่น
การเปลี่ยนแปลงของรายการ > การเปลี่ยนเวลาการออกฉาย

ภาพยนตร์ชุดเรื่องนี้ได้เปลี่ยนเวลาการออกอากาศหลายครั้ง โดยตอนแรกนั้นได้ออกอากาศคืนวันพุธ ต่อมาได้ย้ายไปเป็นคืนวันพฤหัสในฤดูกาลที่สอง และเมื่อเริ่มฤดูกาลที่ห้า รายการนี้ได้เปลี่ยนไปออกอากาศคืนวันอาทิตย์ในช่วง "The WB's Big Sunday" ซึ่งทำให้มีผลกระทบต่อยอดผู้ชม หลังจากที่ได้ย้ายไปออกอากาศวันอาทิตย์ รายการนี้ต้องแข่งขันกับรายการอื่นซึ่งมีผู้ชมมากเช่นกัน เช่น Extreme Makeover: Home Edition และ The Simpsons และรวมถึงงานประกาศรางวัลลูกโลกทองคำอีกด้วย
การเปลี่ยนแปลงของรายการ > การเปลี่ยนแปลงในจักรวาลของ Charmed

ในสามฤดูกาลแรก Charmed มีเพียงสิ่งต่าง ๆ ที่ไม่ซับซ้อน เช่น เน็กซัสแห่งวิญญาณ และการใช้เวทมนตร์คาถา รวมถึงสิ่งมีชีวิตเวทมนตร์อื่น ๆ เช่น เทวทูตขาว และเทวทูตดำ โดยยังรวมถึงสิ่งมีชีวิตอื่น ๆ ที่มักจะไม่ปรากฏบ่อยครั้งในวงการโทรทัศน์ เช่น Woogyman, the Wendigo หรือ the Banshee ซึ่งทั้งหมดนี้มีส่วนเกี่ยวข้องกับ Constance M. Burge รวมถึงผู้แก้ไขเรื่องราวอย่าง Robert Masello ซึ่งเป็นผู้ชำนาญด้านเรื่องอภินิหารหรือนิยายในรายการนี้
ตั้งแต่ฤดูกาลที่สี่เป็นต้นมา ภาพยนตร์ชุดเรื่องนี้เริ่มใช้สิ่งมีชีวิตจากนิยายอภินิหารของกรีกและโรมัน รวมถึงคติชาวบ้านทั่วไปอย่างเช่น Leprechauns และคนแคระ เป็นต้น
การเปลี่ยนแปลงของรายการ > การตัดงบประมาณ

การตัดงบประมาณในฤดูกาลท้าย ๆ ทำให้เกิดการเปลี่ยนแปลงขึ้นในรายการ
การตัดงบประมาณทำให้ปีศาจเริ่มมีหน้าตาคล้ายมนุษย์มากขึ้นไม่เหมือนกับฤดูกาลต้น ๆ ที่มีการแต่งหน้าปีศาจในรูปแบบต่าง ๆ
การตัดงบประมาณที่สามารถเห็นได้ชัดอีกรูปแบบหนึ่งนั่นก็คือ การตัดสินใจของ WB ที่ไม่ให้ Brian Krause และ Dorian Gregory ปรากฏตัวในฤดูกาลที่แปด แต่อ้างอิงจาก Brad Kern เขาได้กล่าวว่าได้จัดการเรื่องงบประมาณใหม่แล้วให้ Krause ได้แสดงในฤดูกาลสุดท้าย 12 ตอน เพื่อป้องกันการจบเรื่องแบบขาดตอนและการขัดกับเรื่องที่แต่งไว้แล้ว เงินจำนวนหนึ่งได้เก็บไว้เพื่อให้ Krause ได้แสดงในสองตอนสุดท้ายของเรื่อง แต่ถึงอย่างไรก็ตาม ตัวละครของ Gregory ได้ถูกเขียนให้ออกจากรายการ โดยตอนสุดท้ายของฤดูกาลที่เจ็ดคือตอนสุดท้ายที่เขาได้แสดง
ในบทสัมภาษณ์จากนิตยสาร Charmed Magazine Brad Kern เปิดเผยว่าในฤดูกาลสุดท้าย ตัวเขาเอง รวมถึงผู้อำนวยการสร้าง Aaron Spelling และ E. Duke Vincent และบรรดาเพื่อนร่วมงานบางคนได้เลือกที่จะลดเงินเดือนตัวเองเพื่อแลกกับคุณภาพของรายการ โดยในฤดูกาลสุดท้ายนั้น งบประมาณถูกลดลงกว่า 20 เปอร์เซ็นต์
แหล่งข้อมูลอื่น

Charmed ที่อินเทอร์เน็ตมูวีเดตาเบส
ผูลัน เทวี

| ผูลัน เทวี |
| --- | --- |

สมาชิกโลกสภาเขตมีรซาปุระ
ดำรงตำแหน่ง 1996–1998
ก่อนหน้า: วิเรนทระ สิงห์
ถัดไป: วิเรนทระ สิงห์
ดำรงตำแหน่ง 1999 – 25 กรกฎาคม 2001
ก่อนหน้า: วิเรนทระ สิงห์
ถัดไป: ราม รตี พินฑ์
 
ข้อมูลส่วนบุคคล
เกิด: ผูลัน มัลละห์ 10 สิงหาคม ค.ศ. 1963(1963-08-10) ชเลา รัฐอุตตรประเทศ ประเทศอินเดีย
เสียชีวิต: 25 กรกฎาคม ค.ศ. 2001(2001-07-25) (37 ปี) นิวเดลี ประเทศอินเดีย
สาเหตุการเสียชีวิต: ลอบสังหารด้วยอาวุธปืน
พรรคการเมือง: พรรคสมาชวที
คู่สมรส: ปุฏฏิลาล อุเมท สิงห์
บุพการี: เทวิทิน (บิดา) มูละ เทวี (มารดา)
อาชีพ: ดาคอยต์ นักการเมือง

ผูลัน เทวี (อักษรโรมัน: Phoolan Devi, 10 สิงหาคม 1963 – 25 กรกฎาคม 2001) หรือเป็นที่รู้จักในชื่อ แบนดิตควีน (อังกฤษ: Bandit Queen; รานีแห่งเหล่าโจร) เป็นดาคอยต์ (โจร) ที่ต่อมาเป็นนักการเมือง ดำรงตำแหน่งสมาชิกรัฐสภาจนถูกลอบสังหาร เธอเป็นสมาชิกของวรรณย่อยมัลละห์และเติบโตมาในรัฐอุตตรประเทศ ที่ซึ่งครอบครัวของเธอเสียที่ดินไปในข้อพิพาททางกฎหมายซึ่งต่อมานำมาสู่ปัญหามากมาย หลังแต่งงานออกจากเรือนไปเมื่ออายุได้สิบเอ็ดและถูกล่วงละเมิดทางเพศโดยผู้คนมากมาย เธอหันไปเข้าร่วมกับกลุ่มอาชญากรรมดาคอยต์ กลุ่มอาชญากรรมของเธอปล้นสมาชิกของวรรณะที่สูงกว่าและยึดรถไฟกับยานพาหนะต่าง ๆ เมื่อครั้นเธอลงโทษคนที่ข่มขืนเธอในอดีตที่กำลังหลีกหนีการลงโทษโดยทางการ เธอกลายมาเป็นวีรสตรีของวรรณะล่างอื่นซึ่งมองเธอในฐานะบุคคลอย่างโรบิน ฮูด เทวีถูกพิพากษามีความผิด โดยลับหลังจำเลย ในการก่อเหตุฆาตกรรมหมู่ปี 1981 ที่เพหมาอี (Behmai massacre) ที่ซึ่งชายวรรณะฐากุรสิบคนถูกฆาตกรรม โดยที่เธอถูกตั้งข้อหาว่าเป็นผู้บงการ หลังเหตุการณ์ครั้งนั้น มุขยมนตรีรัฐอุตตรประเทศลาออกจากตำแหน่ง และมีการเรียกร้องไปทั่วให้จำกุมเธอ เธอเข้ามอบตัวในสองปีให้หลังภายใต้การเจรจาต่อรองอย่างรอบคอบ ท้ายที่สุดเธอถูกจำคุกสิบเอ็ดปีในควาลิยัรขณะรอการตัดสินจากศาล
ผูลัน เทวี ได้รับการปล่อยตัวจากเรือนจำในปี 1994 หลังข้อหาเธอยกฟ้อง หลังจากนั้นมาเธอลงเล่นการเมืองและชนะตำแหน่งในโลกยสภาในฐานะผู้สมัครของพรรคสมาชวทีในปี 1996 เธอแพ้ในการเลือกตั้งปี 1998 ก่อนจะชนะได้ตำแหน่งคืนมาอีกครั้งในปี เธอดำรงตำแหน่งอยู่จนเสียชีวิตในปี 2001 ที่ซึ่งเธอถูกลอบสังหารโดยเชร์ สิงห์ ราณา ซึ่งถูกตัดสินมีความผิดฐานฆาตกรรมในปี 2014 ตอนที่เสียชีวิต เธอกำลังต่อสู้กับข้อหาอาชญากรรมที่ถูกรื้อฟื้นกลับมาใหม่ หลังการยื่นอุทธรณ์ในปี 1996 ต่อศาลสูงสุดให้ยกฟ้องไม่เป็นผลสำเร็จ ชื่อเสียงระดับโลกของเธอมาหลังจากการเปิดตัวภาพยนตร์ปี 1994 เรื่อง Bandit Queen ซึ่งเป็นที่ถกเถียงอย่างมาก ภาพยนตร์บอกเล่าเรื่องราวชีวิตของเธอในรูปแบบที่เธอไม่ได้ยินยอม ชีวิตของเธอยังเป็นแรงบันดาลใจไปสู่ชีวประวัติ และอัตชีวประวัติที่เธอกำกับการเขียนในชื่อ I, Phoolan Devi เรื่องราวชีวิตของเธอมีการบันทึกไว้หลายรูปแบบเนื่องจากเธอได้บอกเล่ารูปแบบที่ต่างกันตามสถานการณ์ที่เปลี่ยนไปตลอดของเธอ
ชีวิตช่วงต้น

ผูลัน เทวี เกิดเมื่อวันที่ 10 สิงหาคม 1963 ในหมู่บ้านโครหะ กา ปูรวะ (Gorha Ka Purwa) อำเภอชเลา รัฐอุตตรประเทศ หมู่บ้านที่เธอเกิดและเติบโตมีแม่น้ำยมุนาและจัมพัลตัดผ่าน และในพื้นที่ยังเต็มไปด้วยโกรกธารและหุบเขาลึก ทำให้เป็นสภาพภูมิประเทศที่เหมาะต่อการเป็นดาคอยต์ (โจร) ครอบครัวของเธอมีฐานะยากจน และมาจากวรรณย่อยมัลละห์ ซึ่งจัดเป็นวรรณะล่าง ๆ ของระบบวรรณะในประเทศอินเดียตามคติศาสนาฮินดู มัลละห์ถือเป็นวรรณะศูทร ซึ่งตามธรรมเนียมจะประกอบอาชีพคนจับปลา ผูลัน เทวี และพี่น้องสาวของเธอทำก้อนอุจจาระตากแห้งเพื่อใช้เป็นแหล่งเชื้อเพลิง ลักษณะเช่นนี้พบได้ทั่วไปในภูมิภาคนี้ ครอบครัวของเธอทำเกษตรเพาะปลูกถั่วลูกไก่, ทานตะวัน และ ลูกเดือย
มารดาของผูลัน เทวี มีชื่อว่า มูละ (Moola) และบิดาชื่อว่า เทวิทิน (Devidin) เธอมีพี่น้องผู้หญิงสี่คน เทวิทินมีพี่/น้องชายหนึ่งคนชื่อ พิหารีลาล (Biharilal) ซึ่งมีลูกชายชื่อ ไมยทิน (Maiyadin) พิหารีลาลและไมยทินขโมยที่ดินจากบิดาของผูลัน เทวี ผ่านการส่งส่วยให้แก่ผู้นำหมู่บ้านเพื่อแก้ไขบันทึกที่ดิน ครอบครัวของเธอถูกบังคับต้อนให้อาศัยอยู่ในบ้านหลังเล็กบนชายขอบของหมู่บ้าน ทั้งลุงและลูก ๆ ของลุงยังคงรังควานและขโมยผลผลิตของครอบครัวเธอมาตลอด โดยมีความตั้งใจที่จะขับไล่ให้ครอบครัวเธอออกไปจากหมู่บ้าน เมื่ออายุได้ 10 ปี เธอเริ่มประท้วงต่อต้านความอยุติธรรมที่เกิดขึ้น เธอและพี่สาว รุขมินี (Rukhmini) ประท้วงโดยการไปนั่งในที่ดินที่เป็นข้อพิพาท และกินถั่วลูกไก่ที่ปลูกบนที่ดินผืนนั้น ระบุว่าที่ดินนี้เป็นของครอบครัวเธอ ไมยทินมีคำสั่งให้เธอออกไปจากที่ดินนี้ และเมื่อเธอปฏิเสธ เธอถูกทุบตีจนหมดสติ หลังจากนั้นผู้นำหมู่บ้านได้ออกประกาศว่าพ่อแม่ของเธอก็สมควรจะถูกทุบตีเช่นกัน ในปี 2018 มารดาของผูลัน เทวี ระบุกับ ดิเอเชียนเอจ ว่า เธอยังคงต่อสู้เพื่อทวงคืนที่ดินที่ไมยทินขโมยไปจากครอบครัวเธออยู่
แหล่วข้อมูลอื่น

Frain, Irène (1993). Devi (ภาษาฝรั่งเศส). Paris: France loisirs. ISBN 978-2-7242-7375-5.
Shears, Richard; Gidley, Isobelle (1984). Devi: The Bandit Queen (ภาษาอังกฤษ). London: Allen & Unwin. ISBN 978-0-04-920097-5.
| ฐานข้อมูลการควบคุมรายการหลักฐาน  |
| --- | --- |
นานาชาติ:  FAST  ISNI  VIAF 
ประจำชาติ:  นอร์เวย์  สเปน  ฝรั่งเศส  BnF data  กาตาลุญญา  เยอรมนี  อิสราเอล  ฟินแลนด์  เบลเยียม  สหรัฐ  สวีเดน  ญี่ปุ่น  เช็กเกีย  กรีซ  เกาหลี  เนเธอร์แลนด์  โปแลนด์  โปรตุเกส 
วิชาการ:  CiNii 
อื่น ๆ:  IdRef 
ภาพถ่ายการผลิตก้อนอุจจาระตากแห้งในรัฐอุตตรประเทศ ก้อนอุจจาระตากแห้ง (dung cakes) ถูกนำมาใช้งานเป็นแหล่งเชื้อเพลิงอย่างแพร่หลายในแถบนี้
ผ่านาทีวิกฤติกู้โลก

| ผ่านาทีวิกฤติกู้โลก |
| --- | --- |
กำกับ: วูล์ฟกัง ปีเตอร์เซน
เขียนบท: แอนดรูว์ ดับเบิลยู. มาร์โลว์
อำนวยการสร้าง: อาร์มยาน เบิร์นสไตน์ โทมัส บลิส เกล แคตซ์ วูล์ฟกัง ปีเตอร์เซน โจนาทาน เชสสแต็ก
นักแสดงนำ: แฮร์ริสัน ฟอร์ด แกรี โอลด์แมน เกลนน์ โคลส เวนดี ครูว์สัน วิลเลียม เอช. เมซี
กำกับภาพ: ไมเคิล บอลฮอส
ตัดต่อ: ริชาร์ด ฟรานซิส-บรูซ
ดนตรีประกอบ: เจอร์รี โกลด์สมิท
บริษัทผู้สร้าง: Beacon Pictures Touchstone Pictures  
ผู้จัดจำหน่าย: Columbia Pictures (สหรัฐอเมริกา) Buena Vista International (ต่างประเทศ)
วันฉาย: 25 กรกฎาคม ค.ศ. 1997
ความยาว: 124 นาที
ประเทศ: สหรัฐอเมริกา
ภาษา: อังกฤษ, รัสเซีย
ทุนสร้าง: 85 ล้านดอลลาร์สหรัฐ
ทำเงิน: 315.1 ล้านดอลลาร์สหรัฐ
ข้อมูลจาก All Movie Guide
ข้อมูลจาก IMDb
ข้อมูลจากสยามโซน
ผ่านาทีวิกฤติกู้โลก (อังกฤษ: Air Force One) เป็นภาพยนตร์โลดโผนเขย่าขวัญ เกี่ยวกับการจี้เครื่องบินโดยสารประธานาธิบดีสหรัฐ "Air Force One"  โดย ประธานาธิบดีแห่งสหรัฐอเมริกา (แสดงโดยแฮร์ริสัน ฟอร์ด) พยายามกอบกู้เครื่องบินกลับมาและรักษาชีวิตผู้โดยสารที่เป็นตัวประกันให้มากที่สุดเท่าที่จะทำได้ กำกับภาพยนตร์โดยวูล์ฟกัง ปีเตอร์เซน ออกฉายในสหรัฐอเมริกาเมื่อวันที่ 25 กรกฎาคม ค.ศ. 1997
นักแสดง

แฮร์ริสัน ฟอร์ด รับบทเป็น ประธานาธิบดี เจมส์ มาร์แชล
แกรี โอลด์แมน รับบทเป็น หัวหน้าผู้ก่อการร้าย อิกอร์ กอร์ซูนอฟ
เกลนน์ โคลส รับบทเป็น รองประธานาธิบดี แคทรีน เบนเน็ต
เวนดี คริวสัน รับบทเป็น สุภาพสตรีหมายเลขหนึ่ง เกรซ มาร์แชล
ลีเซล แมททิวส์ รับบทเป็น ลูกสาวประธานาธิบดี อลิซ มาร์แชล
พอล กิลฟอยล์ รับบทเป็น หัวหน้าที่ปรึกษาประจำทำเนียบขาว ลอยด์ เชเพิร์ด
แซนเดอร์ เบิร์กลีย์ รับบทเป็น เจ้าหน้าที่อารักขาพิเศษประธานาธิบดี กิบส์
วิลเลียม เอช. เมซี รับบทเป็น นาวาอากาศตรี นอร์แมน คอลด์เวล เสนาธิการกองทัพอากาศประจำตัวประธานาธิบดี
ดีน สตอกเวล รับบทเป็น รัฐมนตรีกระทรวงกลาโหมสหรัฐ วอลเตอร์ ดีน
ทอม เอฟเวอเรต รับบทเป็น ที่ปรึกษาด้านความมั่นคงฯ แจ็ก โดเฮอร์ตี
ดอนนา บุลล็อก รับบทเป็น โฆษกประจำทำเนียบขาว เมลานี มิตเชล
แอลัน วูล์ฟ รับบทเป็น ประธานาธิบดีรัสเซีย เพทรอฟ
เยือร์เกิน พร็อคโน รับบทเป็น นายพล อิวาน ราเดค
แหล่งข้อมูลอื่น

Air Force One เก็บถาวร 2006-10-28 ที่ เวย์แบ็กแมชชีน อัลบั้มภาพยนตร์ GaryOldman.info เก็บถาวร 2006-10-28 ที่ เวย์แบ็กแมชชีน
Air Force One Script ที่ Daily Script
ฟรีกกี

| "FREAKY"> เพลงโดยคุมิ โคดะ.จากอัลบั้มKingdom |
| --- | --- |
วางจำหน่าย: 27 มิถุนายน พ.ศ. 2550 (ในญี่ปุ่น)
บันทึกเสียง: พ.ศ. 2550
แนวเพลง: เจ-ป็อป
ค่ายเพลง: ริทึม โซน
ฟรีคกี้ (ญี่ปุ่น: フリーキー; โรมาจิ: FREAKY) เป็นซิงเกิลที่ 36 ของคุมิ โคดะ  เป็นควอดรุพเพิ้ล เอ ไซด์ซิงเกิลหลังจากปีที่แล้วได้ออกซิงเกิล 4 hot wave ที่มีลักษณะเดียวกัน  วางจำหน่ายในวันที่ 27 มิถุนายน  พ.ศ. 2550  สามารถเปิดตัวสัปดาห์แรกในอันดับที่ 1 ของออริกอนชาร์ต  ด้วยยอดขาย 108,349 แผ่น  และยังสามารถขึ้นอันดับที่ 1 ของเดลี่ชาร์ตในสัปดาห์ที่ 2 อีกด้วย  ซึ่งสามารถครองอันดับที่ 1 ของออริกอนชาร์ตประจำเดือนกรกฎาคม  พ.ศ. 2550  หลังจากที่ซิงเกิล 4 hot wave เคยครองอันดับที่ 1 ของชาร์ตประจำเดือนสิงหาคมเมื่อปีที่แล้ว  และมียอดขายรวมทั้งสิ้น 195,322 แผ่น
เพลง FREAKY เป็นเพลงประกอบโฆษณาของรถยนต์ฮอนด้า  เพลง 空(โซระ)เป็นเพลงประกอบโฆษณาของโทรศัพท์มือถือซอฟต์แบงค์  เพลง Run For Your Life เป็นเพลงประกอบโฆษณาของเครื่องสำอางโคเซ่  และเพลง girls ประกอบโฆษณาคอนเสิร์ต "KODA KUMI FEVER LIVE IN HALL" ของเธอเอง
ในซีดีล็อตแรกจะมีเพลงรีมิกซ์แถมให้อีก 4 เพลง  พร้อมสิทธิ์ในการชิงรางวัลโปสเตอร์ของซิงเกิลฟรีคกี้
ในตอนแรกซิงเกิลฟรีคกี้กำหนดให้มีเพลง anytime แต่ภายหลังได้เปลี่ยนเป็นเพลง Run For Your Life แทน  ส่วนเพลง anytime ได้ถูกตัดเป็นซิงเกิลที่ 39 แทน
รายชื่อเพลง > ซีดีล็อตแรก

FREAKY
空
Run For Your Life
girls
FREAKY (Surtek Collective's Action Remix featuring Peter Rap)
空 (Yukihiro Fukutomi Remix)
Run For Your Life (Kaskabe Remix)
girls (CUBISMO GRAPHICO Beach Girls MIX)
รายชื่อเพลง > ซีดีล็อตปกติ

FREAKY
空
Run For Your Life
girls
FREAKY (Instrumental)
空 (Instrumental)
Run For Your Life (Instrumental)
girls (Instrumental)
มิวสิกวิดีโอ

FREAKY (MUSIC VIDEO)
Run For Your Life (MUSIC VIDEO)
FREAKY (making)
Run For Your Life (making)
การแสดงสด

22 มิถุนายน พ.ศ. 2550 - Music Station - "FREAKY",
5 กรกฎาคม พ.ศ. 2550 - Utaban - "FREAKY"
7 กรกฎาคม พ.ศ. 2550 - LIVE EARTH - "FREAKY", "girls", "Kiseki", "BUT", "Cherry Girl"
ชาร์ต

| วางจำหน่าย | ชาร์ต | อันดับสูงสุด | ยอดขายสัปดาห์แรก | ยอดขายรวม | อยู่ในชาร์ต |
| --- | --- | --- | --- | --- | --- |
| 27 มิถุนายน พ.ศ. 2550 | Oricon Daily Charts | #1 |  |  |  |
| 27 มิถุนายน พ.ศ. 2550 | Oricon Weekly Charts | #1 | 108,349 | 193,514 | 14 สัปดาห์ |
| 27 มิถุนายน พ.ศ. 2550 | Oricon Monthly Charts | #1 |  | 193,514 |  |
| 27 มิถุนายน พ.ศ. 2550 | Oricon Yearly Charts | #29 |  | 195,322 |  |

| ด ค กผลงานโดย คุมิ โคดะ |
| --- | --- |
Affection: TAKE BACK • Trust Your Love • COLOR OF SOUL • So Into You
grow into one: Love across the ocean • M·a·z·e • Real Emotion / 1000 โนะ โคโตบะ
feel my mind: COME WITH ME    •   Gentle Words    •   Crazy 4 U
secret: LOVE & HONEY    •   Chase    •   คิเซคิ    •   Hands    •   Hot Stuff feat.KM-MARKIT
BEST ~first things~: Butterfly    •   Flower    •   Promise / Star
BEST ~second session~: You    •    Birthday Eve    •   D.D.D. feat. SOULHEAD    •   Shake It Up    •   Lies    •   Feel    •   Candy feat. Mr.Blistah    •   No Regret    •   อิมาสุกุโฮชิอิ    •   Kamen    •   WIND    •   Someday / Boys♡Girls
Black Cherry: โคอิโนะทสึโบมิ    •   4 hot wave    •   ยูเมโนะอุตะ / ฟูตาริเดะ...    •   Cherry Girl / อุนเมย์
Kingdom: BUT / ไอโช    •   FREAKY    •   ไอโนะอุตะ    •   LAST ANGEL feat. โทโฮชินกิ    •   Anytime
TRICK: MOON     •   TABOO •   stay with me
BEST ~third universe~ & 8th AL "UNIVERSE: It's All Love! •   3 SPLASH  • Alive / Physical thing • Can We Go Back
Dejavu: Gossip Candy   •   สึคิเดะ สึคิเดะ สึคิเดะ / อะนะตะดะเคะกะ   •   POP DIVA
JAPONESQUE: 4 TIMES   •   ไอโวะโทะเมะนะอิเดะ   •   Love Me Back
ซิงเกิล: Go to the top
ดิจิตอลซิงเกิล: Get It On
คอแลบอเรชันซิงเกิล: the meaning of peace   • Switch/I Only Want to Be with You    •   Won't Be Long
ดูเพิ่มเติม: ผลงานเพลงทั้งหมด
ภาษานาเม็ก

| ภาษานาเม็ก |
| --- | --- |
สร้างโดย: อากิรา โทริยามา
การจัดตั้งและการใช้: ตัวละครจาก ดาวนาเม็ก
จุดประสงค์: ภาษาประดิษฐ์  ภาษาวรรณกรรมภาษานาเม็ก
รหัสภาษา
ISO 639-3: –
ภาษานาเม็ก เป็นภาษาที่ปรากฏในการ์ตูนเรื่องดราก้อนบอลสำหรับสิ่งมีชีวิตจากดาวนาเม็ก ผลงานของอากิรา โทริยามา จำนวนผู้ใช้ภาษานาเม็ก ทั้งหมดมาจากดาวนาเม็ก โดยรวมถึง พระเจ้าและพิคโกโร่ ที่อพยพมายังโลก ในช่วงก่อนที่จะมีพายุขนาดใหญ่ในดาวนาเม็ก นอกจากนี้ยังมี มิสเตอร์โปโป้ ผู้ที่รับใช้พระเจ้าสามารถพูดภาษานี้ได้
ถึงแม้ว่า ชาวนาเม็กสามารถพูดได้หลายภาษาซึ่งรวมถึงภาษาในโลก ภาษานาเม็กมีใช้กันระหว่างชาวนาเม็กด้วยกัน เห็นได้จากตอนที่ พิคโกโรจูเนียร์ คุยกับพระเจ้าในร่างของมนุษย์ที่ชื่อเชง ในระหว่างศึกชิงจ้าวยุทธภพครั้งที่ 23 เพื่อไม่ให้ชาวโลกเข้าใจ และระหว่างที่ฟรีซเซอร์บุกดาวนาเม็ก และชาวนาเม็กใช้ภาษานาเม็กคุยกันเอง นอกจากนี้ระหว่างช่วงที่บลูม่า และมิสเตอร์โปโป้ สำรวจยานอวกาศ ก่อนที่ บลูม่า คุริรินและโกฮังจะเดินทางไปดาวนาเม็ก มิสเตอร์โปโป้ได้ใช้ภาษานาเม็กในการป้อนคำสั่งให้กับยานอวกาศ ซึ่งคำสั่งทั้งหมดใช้ผ่านทางเสียงพูดในภาษานาเม็ก และในตอนที่ขอพรจากเทพเจ้ามังกรของดาวนาเม็ก จำเป็นต้องใช้ภาษานาเม็กในการขอพร ซึ่งแตกต่างจากเทพเจ้ามังกรจากโลก ซึ่งใช้ภาษาโลกในการขอพร
นอกจากภาษาที่ปรากฏในเรื่องดราก้อนบอล ภาษานาเม็กไม่ได้มีการกล่าวถึง หลักไวยากรณ์ การออกเสียง รวมถึงคำศัพท์อื่นๆ
ตัวอย่าง คำในภาษานาเม็ก

พืชบนดาวนาเม็ก ชื่อ อาจีส (คะนะ:アジッサ, โรมะจิ: ajissa)
ชื่อตัวละคร และชื่อดาว ได้แก่ เดนเด้ เนล และนาเม็ก (ไม่รวม ปิกโกโร ที่เป็นชื่อที่ตั้งบนโลก)
คำที่ใช้ในการขอพรต่อเทพเจ้ามังกร
ความหมายประมาณว่า เทพเจ้ามังกรจงออกมาและประทานพรให้แก่ข้าด้วย
ที่มาจาก คะนะ: タッカラプト・ポッポルンガ・プピリット・パロ, โรมะจิ: takkaraputo bobbolunga bubilitto baro
พรรคสงเคราะห์ชาติ

พรรคการกัมพูชา (2012-2017)
| พรรคสงเคราะห์ชาติ គណបក្សសង្រ្គោះជាតិ |
| --- | --- |
ชื่อย่อ: CNRP
ผู้ก่อตั้ง: Sam Rainsy Kem Sokha
หัวหน้าพรรค: เขม สุขะ
Vice Presidents: Eng Chhai Eang Mu Sochua Pol Hom
คำขวัญ: "សង្គ្រោះ បម្រើ ការពារ" (อังกฤษ: "Rescue, Serve, Protect")
ก่อตั้ง: 17 July 2012
เลขที่จดทะเบียน: 9 April 2013
ถูกแบน: 16 November 2017
รวมตัวกับ: Sam Rainsy Party Human Rights Party
ถัดไป: ขบวนการกู้ชาติกัมพูชา พรรคเขมรจะ (self-declared; not legally) พรรคเพลิงเทียน (ไม่เป็นทางการ)
ฝ่ายเยาวชน: CNRP Youth
อุดมการณ์: Liberalism Liberal democracy Civic nationalism Populism Anti-Vietnamese sentiment
จุดยืน: Centre
กลุ่มระดับสากล: Liberal International
Regional affiliation: Council of Asian Liberals and Democrats
สี:  
เว็บไซต์
แม่แบบ:Website defunct
การเมืองCambodia   รายชื่อพรรคการเมือง การเลือกตั้ง
สม รังสีและกึม สุขา สมาชิกพรรคสงเคราะห์ชาติเข้าพิธีถวายสัตย์ต่อพระบาทสมเด็จพระบรมนาถ นโรดม สีหมุนี ณ รัฐสภากัมพูชา
กึม สุขา หัวหน้าพรรคสิทธิมนุษย์ และสม รังสี หัวหน้าพรรคสม รังสี ให้สัมภาษณ์แก่นักข่าวของ VOA เกี่ยวกับการจัดตั้งพันธมิตรทางการเมืองเมื่อเดือนกรกฎาคม พ.ศ. 2555
พรรคสงเคราะห์ชาติ (เขมร: គណបក្សសង្រ្គោះជាតិ คณบกฺสสงฺเคฺราะชาติ, อังกฤษ: Cambodia National Rescue Party: CNRP) หรือที่บางสำนักข่าวของไทยมักเรียกว่า พรรคกู้ชาติ[ต้องการอ้างอิง] เป็นพันธมิตรเพื่อการเลือกตั้งของพรรคการเมืองกัมพูชาฝ่ายค้าน 2 พรรค ได้แก่ พรรคสม รังสี และพรรคสิทธิมนุษย์ (Human Rights Party) ซึ่งก่อตั้งขึ้นในช่วงกลางปี พ.ศ. 2555 เพื่อเข้าร่วมการเลือกตั้งทั่วไปของกัมพูชาในปี พ.ศ. 2556
วันที่ 16 กันยายน พ.ศ. 2560 พรรคสงเคราะห์ชาติถูกศาลสูงสุดกัมพูชาสั่งยุบพรรคและตัดสิทธิ์สมาชิกพรรคเป็นเวลา 5 ปี ในข้อกล่าวหาสมคบกับต่างประเทศเพื่อเตรียมการโค่นล่มรัฐบาล ซึ่งเป็นผลมาจากกฎหมายพรรคการเมืองของกัมพูชาที่มีผลใช้บังคับในช่วงกลางปีเดียวกัน[ต้องการอ้างอิง]
นักการเมืองสำคัญของพรรค

Mu Sochua
Yim Sovann
Son Chhay
แหล่งข้อมูลอื่น

เว็บไซต์อย่างเป็นทางการของพรรค เก็บถาวร 2014-10-10 ที่ เวย์แบ็กแมชชีน
เฟซบุ๊คอย่างเป็นทางการของพรรค
ภัทริน ลาภกิตติกุล

| ภัทริน ลาภกิตติกุล Pattarin Larpkittikul |
| --- | --- |
เกิด: 20 กันยายน พ.ศ. 2531 (36 ปี) ภัทริน ลาภกิตติกุล กรุงเทพมหานคร ประเทศไทย
อาชีพ: พิธีกร, นักแสดง
ปีที่แสดง: พ.ศ. 2550 - ปัจจุบัน
ภัทริน ลาภกิตติกุล เกิดเมื่อ วันอังคารที่ 20 กันยายน พ.ศ. 2531 ราศีกันย์ สถานที่เกิดคือจังหวัดกรุงเทพมหานคร ประเทศไทย ชื่อเล่น เบลล์ จบการศึกษาจาก คณะเภสัชศาสตร์ จุฬาลงกรณ์มหาวิทยาลัย